12वीं फेल

12वीं फेल 2023 की भारतीय हिंदी भाषा की ड्रामा फिल्म है , जो विधु विनोद चोपड़ा द्वारा लिखित और निर्देशित है। फिल्म यह अनुराग पाठक के उपन्यास "ट्वेल्थ फेल" पर आधारित है।  इस फिल्म में विक्रांत मैसी, मेधा शंकर, संजय बिश्नोई और हरीश खन्ना मुख्य भुमिकाओं मे हैं। यह फ़िल्म 27 अक्टूबर 2023 को रिलीज़ हुई थी  फिल्म को समीक्षकों से सकारात्मक समीक्षा मिली।

कथानक 
यह फिल्म मनोज कुमार शर्मा (विक्रांत मैसी) के आईपीएस अधिकारी बनने की यात्रा को दर्शाती है।

पात्र 

 विक्रांत मैसी - मनोज कुमार शर्मा के रूप में
 मेधा शंकर
 प्रियांशु चटर्जी
 संजय बिश्नोई
 हरीश खन्ना
 विकास दिव्यकीर्ति स्वयं के रूप में
 सुंदर के रूप में विजय कुमार डोगरा

उत्पादन

फिल्म निर्माण प्रक्रिया 
नवंबर 2022 में, फिल्म निर्माता विधु विनोद चोपड़ा ने अनुराग पाठक के उपन्यास ट्वेल्थ फेल  की कहानी पर फिल्म बनाने की घोषणा की।  यह फिल्म आईपीएस अधिकारी मनोज कुमार शर्मा और आईआरएस अधिकारी श्रद्धा जोशी की वास्तविक जीवन की कहानी से प्रेरित है।

पात्रों का चयन 
विधु विनोद चोपड़ा ने नवंबर 2022 में घोषणा की कि 12वीं फेल फिल्म में विक्रांत मैसी मुख्य भूमिका निभाएंगे, यह विधु विनोद चोपड़ा का विक्रांत मैसी के साथ पहला काम होगा।  प्रसिद्ध यूपीएससी कोचिंग प्रोफेसर विकास दिव्यकीर्ति फिल्म में स्वयं का ही किरदार निभाएंगे। इस फिल्म में वास्तविक जीवन के यूपीएससी की तैयारी करने वाले कई अभ्यर्थीयों को विभिन्न भूमिकाओं में चुना गया है। मैसी के अनुसार इससे फिल्म में प्रामाणिकता रहेगी।

संदर्भ 
उपन्यासों पर आधारित फिल्में
भारतीय ड्रामा फ़िल्में
2023 की फ़िल्में